হাড়গিলা প্লাবন সমভূমি, জলাভূমি, হ্রদ, সামান্য ডুবে থাকা ফসলের ক্ষেত, বড় নর্দমা, খাল, প্যারাবন, খোলাবন ও নিচু বাদাজমিতে বিচরণ করে। সচরাচর ছোট দলে বিচরণ করে। একলা বা জোড়ায় বিচরণ করতেও দেখা যায়। চিল, মানিকজোড় ও শকুনের মিশ্রদলে এদের দেখা যায়। একটানা অনেকক্ষণ একজায়গায় জুবুথুবু হয়ে বসে থাকতে পারে এরা। দুই বিশাল ডানা অনেকসময় মেলে ধরে থাকে, সম্ভবত শরীরের তাপমাত্রা কমানোর জন্য। ওড়ার সময় অন্যসব মানিকজোড়রা যেখানে গলা প্রলম্বিত করে রাখে, সেখানে হাড়গিলা গলা কুঁচকে রাখে। মাটি থেকে ওড়ার সময় এরা লম্বা দৌড় দেয়। গাছ-গাছালির উপর দুই-তিনটি ছোট চক্কর দিয়ে আকাশে ওঠে।

বিস্তৃতি
খাদ্যাভ্যাস
নামকরণ
আচরণ